DAGSTUKKIES BRUIS | Ronell Bezuidenhout
LEEF BRUISEND DAGSTUKKIE-REEKS
LEES ALLES OOR "LEEF BRUISEND"
In Latyn is daar 'n mooi woordjie: "effervesce." Jy hoor sommer waar die Engelse "effervescent" vandaan kom.
In Afrikaans dink ons waarskynlik dadelik aan BRUISEND. Iets soos heerlike, BRUISENDe vonkelwyn. Dit is maar net een van die vertalingsmoontlikhede. Die woordeboeke verduidelik dat 'n mens dit as vrolik, bly, lewendig, passievol, borrelend of begeesterd kan vertaal. Wanneer iemand as "BRUISEND" beskryf word, verwys dit na 'n spesifieke 'n menslike toestand.
Dis die soort mens wat ons "in Jesus" leer ken: BRUISEND VAN GELOOF; vreugdevol – "bly, wees bly!" Dit is mense met hul gesigte gedraai na die ooste – daar waar die son opkom.
Dit is die woord wat by my opkom as ek Joh 1:4-5 lees, "In Hom was daar lewe, en dié lewe was die lig vir die mense. Die lig skyn in die duisternis, die duisternis kon dit nie uitdoof nie." Dít is die woord wat by my opkom wanneer ek aan die Opstanding dink. Dit is die boodskap van Paasfees: Leef die lewe, BRUISEND!
Vir 40 dae het ons Lydenstyd gevier. Die woestynpad: pelgrims op pad na die Pasga. Die Fees van die Lam ter slagting. Donkersaterdag was in stilte gevier. Ons onthou die verslaande Emmausgangers wat vir die vreemdeling wat hulle op die pad terug na Emmaus ontmoet: "Was jy dan nie in Jerusalem nie?" wil hulle weet. Leweloos; traag; "deflated". Dit was wat Golgotha aan hulle gedoen het.
Hoe min het hulle gewéét! Die seisoen van lewe het pas begin. Die Lewe loop saam met hulle.
In die laaste maande het ons gereeld gehoor van 'n "nuwe normaal"; of "as ons net kan terugkeer na normaal." Paasfees herinner dat daar nooit weer 'n "ou normaal" kan wees nie. Die BRUISING van God kan nie terugkeer nie … dit stroom voort. Ook in jou!
Vier saam met my 'n splinternuwe kerkseisoen: LEEF BRUISEND!
Elke dag ontvang jy 'N BOODSKAP MET BRUISENDE BEMOEDIGING. Jy kan kies of jy dit saans (21:00) op jou selfoon wil ontvang, of soggens (6.30). Daar is pragtige musiek; gebede wat jy kan aflaai, hope meer op verskeie media-platvorms.
Ons nooi jou uit om 'n daaglikse meditasie-boodskap op jou WhatsApp te ontvang. Jy moet hiervoor registreer (behalwe as jy reeds deel van ons daaglikse WhatsApp groep is). Hierdie Whatsappreeks werk op 'n vrywillige donasiebasis. Bydraes word wel báíe waardeer.Alhoewel ek 'n paar jaar gelede my werk verloor het, dink ek glad nie aan myself as 'n "werklose dominee" nie. Ek is dankbaar vir die gawe van woorde en tegnologie om steeds in God se koninkryk te kan werk. Jou bydrae maak dit moontlik
NUWE "RANK-OPWAARTS"- KURSUS
Die kursus waarmee 2020 afgesluit is - "Rank Opwaarts" - het 'n splinternuwe baadjie gekry.
Die bestaande drie videos word verryk met 'n ekstra een: Die passievolle Dr Carel Botma, predikant en sielkundige, gesels in 'n videogesprek met Ronell oor geloofsgewoontes, geloofsgroei en geloofsvernuwing.
Mense wat reeds voorheen hierdie kursus gekoop het, kan gratis toegang kry tot die nuwe materiaal en ekstra video
Klik gerus onder en volg ons volle LeefBruisend-speellys op ons YouTube-kanaal. Kies die aaneenluister skakel en geniet die inspirerende musiek.